[bookmark: _GoBack] KOMENTE DHE REKOMANDIME 
MBI RAPORTIN E MONITORIMIT TË VITIT 2019 
PËR MINISTRINË E MBROJTJES


I. Vlerësim i përgjithshëm i qëllimeve dhe objektivave të politikës si dhe performanca e produkteve kryesore
Ministria e Mbrojtjes ka për mision hartimin dhe zbatimin e politikave të përgjithshme shtetërore të sigurisë dhe të mbrojtjes së vendit në përputhje me Kushtetutën, Strategjinë e Sigurisë, Organizatën e Traktatit të Atlantikut të Veriut (NATO), Strategjinë Ushtarake dhe legjislacionin në fuqi në Republikës së Shqipërisë. 

Ministria e Mbrojtjes për vitin 2019, administroi dhe menaxhoi fondet publike sipas shtatë programeve të miratuara, e konkretisht:

1. Planifikimi, menaxhimi dhe administrimi.
2. Forcat e Luftimit
3. Arsimi Ushtarak 
4. Mbështetja e Luftimit 
5. Mbështetje për Shëndetësinë 
6. Emergjencat civile dhe rezervat e shtetit
7. Mbështetje Sociale për Ushtarakët

II. Karakteristika kryesore të performancës së shpenzimeve
Sipas të dhënave të Sistemit Financiar Informatik të Qeverisë dhe të dhënave të paraqitura nga ministria në raportin e monitorimit, realizimi i shpenzimeve sipas llojit të tyre, deri në fund të vitit 2019 për MM  paraqitet si më poshtë, në mijë lekë: 

	NR.
	Emërtimi
	Plani me ndrysh 2019
	Fakti 2019
	Përqindja  e realizimit

	1
	Shpenzime personeli
	6,934,938
	6,716,903
	96.9%

	2
	Shpenzime të tjera korente
	11,684,479
	11,432,294
	97.8%

	3
	Shpenzime kapitale
	3,993,500
	3,520,726
	88.2%

	 
	Me financim të brendshëm
	3,993,500
	3,520,726
	88.2%

	 
	Me financim të huaj
	0
	0
	 

	TOTALI
	22,612,917
	21,669,923
	95.8%



Ndërsa plani me ndryshime i buxhetit dhe realizimi i shpenzimeve faktike të buxhetit, sipas çdo programi të ndarë në shpenzime korente dhe shpenzime kapitale dhe 
Shpenzime total, paraqitet në tabelat më poshtë, në mijë lekë:
	Programi
	Shpenzime korente

	
	Plani
	Fakt
	Përqindja  e realizimit

	Planifikimi, Menaxhimi dhe Administrimi
	1,191,489
	1,166,239
	97.9%

	Forcat e Luftimit
	5,107,918
	4,981,866
	97.5%

	Mbështetja e Luftimit
	5,365,661
	5,234,516
	97.6%

	Arsimi Ushtarak
	603,266
	541,625
	89.8%

	Mbështetje për Shëndetësinë
	912,195
	901,748
	98.9%

	Emergjencat civile dhe rezervat e shtetit
	295,488
	179,803
	60.8%

	Mbështetje Sociale për Ushtarakët
	5,143,400
	5,143,400
	100.0%

	Totali
	18,619,417
	18,149,197
	97.5%


Nga të dhënat e mësipërme financiare, vërejmë që realizimi për vitin 2019, për shpenzimet korente të Ministrisë së Mbrojtjes, është rreth 97.5 përqind;
	Programi
	Shpenzime kapitale

	
	Plani
	Fakt
	% e realizimit

	Planifikimi, Menaxhimi dhe Administrimi
	30,000
	7,343
	24.5%

	Forcat e Luftimit
	3,175,500
	3,031,668
	95.5%

	Mbështetja e Luftimit
	125,000
	78,791
	63.0%

	Arsimi Ushtarak
	4,500
	0
	0.0%

	Mbështetje për Shëndetësinë
	70,500
	66,881
	94.9%

	Emergjencat civile dhe rezervat e shtetit
	588,000
	336,042
	57.2%

	Mbështetje Sociale për Ushtarakët
	0
	0
	 

	Totali
	3,993,500
	3,520,726
	88.2%


Nga të dhënat e mësipërme financiare, vërejmë që realizimi për vitin 2019, për shpenzimet kapitale të Ministrisë së Mbrojtjes, është 88.2 përqind;
	Programi
	ShpenzimeTotal

	
	Plani
	Fakt
	% e realizimit

	Planifikimi, Menaxhimi dhe Administrimi
	1,221,489
	1,173,582
	96.1%

	Forcat e Luftimit
	8,283,418
	8,013,534
	96.7%

	Mbështetja e Luftimit
	5,490,661
	5,313,308
	96.8%

	Arsimi Ushtarak
	607,766
	541,625
	89.1%

	Mbështetje për Shëndetësinë
	982,695
	968,629
	98.6%

	Emergjencat civile dhe rezervat e shtetit
	883,488
	515,845
	58.4%

	Mbështetje Sociale për Ushtarakët
	5,143,400
	5,143,400
	100.0%

	Totali
	22,612,917
	21,669,923
	95.8%


Në total, realizimi për vitin 2019, për Ministrinë e Mbrojtjes, është 95.8 përqind .
Të dhënat sipas strukturës së peshës specifike që secili program zë në buxhetin total të MM, referuar planit vjetor me ndryshime dhe realizimit faktik të vitit 2019, paraqiten si më poshtë:
	Programi
	Plani
	Fakt

	
	
	

	Planifikimi, Menaxhimi dhe Administrimi
	5.40%
	5.42%

	Forcat e Luftimit
	36.63%
	36.98%

	Arsimi Ushtarak
	24.28%
	24.52%

	Mbështetja e Luftimit
	2.69%
	2.50%

	Mbështetje për Shëndetësinë
	4.35%
	4.47%

	Emergjencat civile dhe rezervat e shtetit
	3.91%
	2.38%

	Mbështetje Sociale për Ushtarakët
	22.75%
	23.74%

	Totali
	100%
	100%




III. Informacion mbi volumin dhe madhësinë e ndryshimit të buxhetit.
Ndryshimet e planit të buxhetit 2019, janë si për shpenzimet kapitale dhe për shpenzimet korente për shkak të: Vendimit nr. 82, datë 20.2.2019 të Këshillit të Ministrave “Për rishpërndarje të numrit të punonjësve organikë dhe fondeve buxhetorë, për vitin 2019, ndërmjet Ministrisë së Mbrojtjes dhe Ministrisë së Brendshme” me 61 mln lekë pakësim fondesh; Vendimit nr. 383, datë 12.6.2019 të Këshillit të Ministrave “Për një shtesë fondi në buxhetin e vitit 2019, miratuar për Ministrinë e Mbrojtjes, për kompensimin e veçantë të familjeve të ushtarakëve, rënë në krye të detyrës, gjatë përmbushjes së misionit ushtarak, jashtë vendit” me 10 mln lekë shtesë nga Fondi rezervë.; shtesës për fondin e veçantë; Aktit Normativ nr. 2 datë 2.10.2019 “Për disa ndryshime në ligjin nr. 99/2018, “Për buxhetin e vitit 2019” dhe Aktit Normativ Nr.11, datë 24.12.2019 “Për disa ndryshime në Ligjin nr. 99/2018 “Për buxhetin e vitit 2019”, të ndryshuar.

IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
Në lidhje me këtë pikë vlerësojmë faktin se për të dhënat e raportuara nga Ministria e Mbrojtjes dhe të dhënat e siguruara nga Sistemi Financiar Informatik i Qeverisë, për vitin 2019 nuk ka diferenca të planit të buxhetit apo realizimit faktik për shpenzimet korente apo ato kapitale. 

Nga të dhënat e Sistemit Informatik Financiar të Qeverisë konstatojmë se për vitin 2019 për këtë ministri janë realizuar të ardhura jashtë limitit në masën 22 969.5 mijë lekë.

V. Performanca dhe statusi i produkteve të disa programeve kryesore.

	Programi
	Produkte
	Projekte inv
	Realizuar

	Planifikimi, Menaxhimi dhe Administrimi
	3
	1
	3

	Forcat e Luftimit
	6
	12
	16

	Mbështetja e Luftimit
	13
	8
	14

	Arsimi Ushtarak
	1
	1
	1

	Mbështetje Shëndetësinë
	4
	2
	4

	Mbështetje për Ushtarakët
	1
	0
	1

	Emergjencat Civile 
	6
	4
	4

	Totali
	34
	28
	38



Në tabelën e mësipërme shfaqen në mënyrë sasiore numri i produkteve dhe projekteve të investimit për çdo program të Ministrisë së Mbrojtjes, si dhe sasia e realizuar e tyre për periudhën. 

Konkretisht në programin “Planifikim, administrim dhe menaxhimi”, sipas raportit të ministrisë janë parashikuar 3 produkte ‘Akte ligjore e nënligjore te përgatitura nga Ministria e Mbrojtjes’, ‘Marrëveshje ndërkombëtare të nënshkruara’, ‘Sisteme të mirëmbajtura për aparatin e  Ministrisë së Mbrojtjes’ të cilat raportohet të realizuar plotësisht referuar periudhës. Raportohet realizim i ulët i projektit të investimeve në këtë program.

Në Programin “Forcat e Luftimit”, ka të përcaktuar 3 objektiva dhe janë parashikuar 6 produkte ‘Forca Toksore në gadishmëri dhe operacionale’, ‘Kontigjent ushtarake në mision paqeruajtese jashte vendit’, ‘Sinjalistika detare dhe rilevim batimetrik detare’, ‘Forca Detare në gadishmëri dhe operacionale’, ‘Forca Ajrore në gadishmëri dhe operacionale’ të realizuara në masën 98 përqind dhe nga 12 projekte të investimeve 8 janë realizuar plotësisht dhe 2 pjesërisht ndërsa 2 rezultojnë të parealizuar.

Në Programin “Mbështetja e Luftimit”, ka të përcaktuar 3 objektiva dhe janë parashikuar 13 produkte si psh. ‘Sisteme funksionale kontrolli për FA’, ‘Kapacitete operacionale që sigurojnë mbështetje loghjistike për FARSH’ etj., të realizuara në masën 97 përqind dhe nga 8 projekte të investimeve, të cilat janë realizuar 2 plotësisht, 2 pjesërisht ndërsa 4 rezultojnë të parealizuar.


VI. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jenë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49 dhe anekset e përcaktuara në pikën 51 të  këtij udhëzimi. Vërejmë që të dhënat e raportuara në raportin e monitorimit të Ministrisë së Mbrojtjes, janë në përgjithësi sipas formateve të përcaktuara në këtë udhëzim dhe anekseve përkatëse të tij. 



· Gjithashtu pjesë e raportit të monitorimit duhet të jenë dhe të raportohen edhe realizimi i të ardhurave jashtë limitit, për të cilat për vitin 2019, Ministria e Mbrojtjes ka patur realizim në masën 22 969 525 lekë sipas Sistemit Informatik Financiar të Qeverisë, por që nuk janë paraqitur në raport. 

· Në zbatim të Udhëzimit Plotësues Nr. 1 datë 17.01.2019 “Për zbatimin e buxhetit të vitit 2019”, një ndër problematikat që duhet të paraqitet në raportin e monitorimit është evidentimi dhe trajtimi i detyrimeve të prapambetura si ato të trashëguara ashtu edhe ato të krijuara rishtazi. Trajtimi i tyre duhet të konsiderohet si prioritar dhe konsiston në paraqitjen e argumentave lidhur me krijimin e tyre si dhe masat që parashikohet të merren për likujdimin e tyre. Në raportin e paraqitur nga MM kjo pikë e udhëzimit është plotësuar edhe me raportimin për detyrimet e prapambetura

· Pjesë e raportit duhet të jetë gjithshtu edhe të dhëna për buxhetimin me bazë gjinore, ecuria e realizimit të qëllimeve dhe objektivave të politikës që trajtojnë çështjen e barazizë gjinore nëpërmjet treguesve të performancës përkatës duke përfshirë këtu dhe produktet me bazë gjinore. Në raportin e MM për këtë pjesë thuhet se “nga programi Arsimi Ushtarak në respektim dhe promovim të plotë të barazisë gjinore, janë përcaktuar tregues konkretë të përshtatshëm dhe të matshëm të cilët janë identifikuar” por nuk jepen detaje të mëtejshme.


Mbështetur në sa më sipër vlerësojmë paraqitjen në kohë të raportit të monitorimit të paraqitur nga Ministria e Mbrojtjes, paraqitjen e tij sipas kërkesave të Udhëzimit nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, ndërkohë që për përmirësimin e cilësisë së përmbajtjes së raportit rekomandojmë përfshirjen e realizimit të të ardhurave jashtë limitit si dhe mënyrën përdorimit të tyre.
